tartuNLP/wikipedia-smugri-20251201 huggingface dataset:
Piret Kärtner

Piret Kärtner (aastani 1980 Kaasik; sündinud 10. mail 1961 Tartus) on võõrkeeleõppe didaktik ja eesti haridustegelane. Kärtner on inglise keele õppejõud ning õpetajate ja õppejõudude koolitaja.
Haridus.
1979. aastal lõpetas ta Tartu 2. Keskkooli. 1979.–1984. aastal õppis Tartu Riiklikus Ülikoolis inglise filoloogiat. Aastatel 2003–2006 õppis Tartu Ülikooli haridusteaduste magistriõppes ja sai magistrikraadi koolikorralduse alal. 2006. aastal astus Tartu Ülikooli doktorantuuri.
Töö.
Ta on töötanud aastatel 1984–1988 Miina Härma Gümnaasiumis inglise keele õpetajana ja 1988–2003 Tartu Kutsehariduskeskuses inglise keele õpetaja-metoodikuna. 2003. aastast töötas ta Tartu Ülikooli germaani, romaani ja slaavi filoloogia instituudis inglise keele assistendina ning 2006. aastast samas inglise keele lektorina. Ta on Tartu Ülikoolis juhtinud inglise keele õpetaja magistriprogrammi aastatel 2006–2012. Aastatel 2012–2020 töötas Haridus- ja Teadusministeeriumi keeleosakonna juhatajana. 2021. aasta sügisest on Kärtner Tartu Ülikooli Narva kolledži õppedirektor. 
Kärtner on õppejõudude õpetamis- ja juhendamisoskuste arendamise temaatikaga tegelnud alates 2005. aastast. Ta on välja töötanud õppejõudude õpetamis- ja juhendamisalased täiendusõppekursused "Üliõpilaste uurimistööde juhendamine ja tagasiside andmine", "Tõhustatud loeng", "Õppejõudude sotsiaalsed ja kommunikatiivsed oskused", uurinud ja arendanud kõrgkoolis õpetamise metoodikaid, avaldanud õppematerjali "Üliõpilaste uurimistööde juhendamine ja tagasisidestamine". 
Ta on Eestis algatanud inglise keele täienduskoolituse võrgustiku ja alates 1990. aastatest koolitanud võõrkeeleõpetajaid. 1990. aastate lõpus koordineeris ta rahukorpuse vabatahtlikukoolitust Eestis. Kärtner on koostanud metoodikaraamatuid keeleõpetajatele. Erialases tegevuses on ta keskendunud õpetamise arendamisele – Tartu Ülikoolis töötades koolitas ta õppejõude ja mentoreid teisteski valdkondades. Ta on valitud mitmel korral Tartu Ülikooli "humaniora" valdkonnas aasta õppejõuks. Haridus- ja Teadusministeerium on Kärtneri valinud aasta kolleegiks.
Isiklikku.
Tema väimees Kristjan Luhamets on eesti vaimulik.
Eesti orelid

"Eesti orelid" on 1970-1990 ilmunud ja 2022 jätkunud albumisari, milles tutvustakse Eestis asuvate orelitega esitatud muusikat. Muusikat esitavad Eesti orelimängijad.
1970-1990 ilmus kokku 32 albumit.
Albumid.
Albumid:
Eesti naiskooride võistulaulmine

Eesti naiskooride võistulaulmine on Eesti Naislaulu Seltsi korraldatav Eesti naiskooride ja neidudekooride konkurss.
2023. aastal toimus ENLS VIII nais- ja neidudekooride võistulaulmine. 
Võisteldakse kolmes kategoorias: A-, B- ja C-kategooria. Eraldi võistlevad naiskoorid ja neidudekoorid.
Võitjad.
2023 ENLS VIII nais- ja neidudekooride võistulaulmine
2018 VII Nais- ja neidudekooride võistulaulmine
2015 ENLS 20. aastapäevale pühendatud nais- ja neidudekooride võistulaulmine
2012 Ester Mägi 90. sünnipäevale pühendatud nais- ja neidudekooride võistulaulmine
2008 Eesti neidude ja naiskooride võistulaulmine ERNESAKS 100
2005 III Eesti neidude ja naiskooride võistulaulmine
2000 II naiskooride võistulaulmine pühendusega Veljo Tormise 70. sünnipäevale
Eesti missa

"Eesti missa" on Urmas Sisaski 1992 valminud muusikateos (missa); ühtlasi esimene eestikeelne missa. Teos on segakoorile, solistidele, orelile ja šamaanitrummile.
Nõuandja

Nõuandja (ka nõunik) on isik, kes annab millegi kohta nõu. Põllumajandusküsimustes nõu andvat isikut nimetatakse ka konsulendiks. Teatud küsimustes nõu andvat ametiisikut nimetatakse referendiks. Erialast nõu andvat ametiisikut (kasutusel ka ametinimetusena) nimetatakse konsultandiks.
Laevatehas

Laevatehas ehk verf on ettevõte, kus ehitatakse ja/või remonditakse laevu.
Laevatehase juures on ehitus- ja monteerimisplatsid, staaplid, laevade veeskamise (näiteks slipid) ja veest väljatõstmise seadmed.
Jevgeni Krõlatov

Jevgeni Krõlatov (vene keeles "Евгений Павлович Крылатов", 23. veebruar 1934 Lõsva – 8. mai 2019 Moskva) oli Vene helilooja ja pianist, enam kui 160 mängufilmi ja multifilmi muusika autor.
Krõlatov on õppinud Permi muusikakoolis ja Moskva Konservatooriumis (1953–1959), viimases õppis ta korraga nii heliloomingut kui klaverit. Ta õppis samal kursusel koos helilooja Alfred Šnitkega.
1965. aastal lavastati Krõlatovi muusikaga etendusi nii Moskva Suures Teatris kui ka mitmes draamateatris ja tema teosed hakkasid kõlama raadiotes. 
Ta kirjutas muusikat mitmes žanris nagu sümfooniline, kammer- ja estraadimuusika, kuid eriti tuntuks sai tema loodud filmimuusika. 
Alates 1970. aastatest oli ta 25 aasta jooksul üks Nõukogude Liidu nõutumaid ja populaarsemaid filmimuusika heliloojaid. 
Tolleaegsetest filmidest, kus on kasutatud Krõlatovi muusikat, on kõige tuntumad «Elektrooniku seiklused (Приключения Электроника)» (1979), «Külaline tulevikust (Гостья из будущего)» (1985) ja multifilmitriloogia «Kolmekesi Prostokvašinost (Трое из Простоквашино)» (1977–1984).
Ta on kirjutanud laule selliste tuntud poeetide sõnadele nagu Bella Ahmadulina, Jevgeni Jevtušenko, Robert Roždestvenski, Leonid Derbenjov, Igor Šaferan, Ilja Reznik ja Juri Entin.
Tema lauludest on välja antud kümmekond CD plaati (1994–2010).
Teatmeteos

Teatmeteos ehk teatmeraamat on korraldatud ja trükitud andmekogumik. Teatmeteosed kuuluvad teatmekirjandusse.
Ajaühik

Ajaühik on mõõtühik, millega mõõdetakse aega. SI-süsteemis on aja mõõtühik sekund, mis on ühtlasi üks seitsmest põhiühikust.
Vanad lõvid

"Vanad lõvid" on 2003. aasta Bostoni filmifestivalil esilinastunud USA film.
Kaardiväelane (kolhoos)

Kaardiväelane oli kolhoos Paide rajoonis Albu külanõukogus. Kolhoosi keskus asus Ahulas.
Rahvusvaheline kõrgemate auditeerimisasutuste organisatsioon

Rahvusvaheline kõrgemate auditeerimisasutuste organisatsioon on 1953. aastal Kuuba pealinnas Havannas 34 asutajaliikme poolt moodustatud ülemaailmne valitsusasutuste organisatsioon, millel oli 21. sajandi 2. kümnendi lõpu seisuga ligi 200 liiget kogu maailmast. ÜRO osalusel tegutseva organisatsiooni liige on ka Eesti Riigikontroll.
George Saunders

George Saunders (sündinud 2. detsembril 1958 Amarillos) on Ameerika Ühendriikide kirjanik, esseist ja stsenarist.
Ta sündis Texase osariigis Amarillos. Üles kasvas ta Illinoisi osariigis Chicago lõunapoolses eeslinnas, kus ta lõpetas Oak Foresti keskkooli. Aastal 1981 sai ta Colorado School of Minesis (asukohaga Goldenis Colorados) bakalaureusekraadi geofüüsika alal. Aastal 1988 lõpetas ta magistrikraadiga kirjandusliku loovuse alal Syracuse'i Ülikooli.
Ta töötas aastatel 1989–1996 tehnilise dokumentatsiooni koostaja ja insener-geofüüsikuna ettevõttes Radian International, mis asus Rochesteris New Yorgi osariigis. Lühikest aega töötas ta laeval, millega otsiti Sumatra saare lähedusest naftat.
Emma Bunton

Emma Bunton (sündinud 21. jaanuaril 1976 Londonis) on inglise laulja, laulukirjutaja, näitleja, raadio- ja telesaatejuht.
Ta sai tuntuks 1990. aastatel tüdrukutebändi Spice Girls liikmena, kus tema hüüdnimi oli Baby Spice.
Patrice Bergeron

Patrice Bergeron-Cleary (sündinud 14. juulil 1985 L'Ancienne-Lorette'is Québeci provintsis) on endine Kanada jäähokimängija (keskründaja).
2003. aastal valis Boston Bruins ta NHL-i "draft"is 45. valikuna. Bruinsis mängis ta ka kogu oma NHL-i karjääri jooksul. NHL-is debüteeris Bergeron hooajal 2003/04. NHL-is mängis ta kokku 19 hooaega. Hooajal 2004/05 toimunud NHL-i tööseisaku ajal mängis ta American Hockey League'i klubis Providence Bruins ja hooaja 2011/12 esimeses pooles toimunud tööseisaku ajal Šveitsi kõrgliigaklubis HC Lugano.
2011. aastal võitis ta Bruinsiga Stanley karika, kui finaalseerias alistati Vancouver Canucks. Seeria otsustavas seitsmendas mängus lõi Bergeron kaks väravat.
Kuuel korral (aastatel 2012, 2014, 2015, 2017, 2022 ja 2023) pälvis Bergeron Frank J. Selke Trophy. 2013. aastal pälvis ta King Clancy Memorial Trophy. Aastatel 2015, 2016 ja 2022 osales ta NHL-i tähtede mängul.
2021. aasta jaanuaris määrati Bergeron pärast seda, kui senini kapten Zdeno Chára klubist lahkus, Bruinsi kapteniks.
NHL-i põhihooajal mängis Bergeron kokku 1294 mängu, millega on Bruinsi kõigi aegade mängijate edetabelis kolmandal kohal. Ta lõi kokku 427 väravat (paremuselt 3. Bruinsi mängija), andis 613 väravasöötu (paremuselt 4. Bruinsi mängija) ja kogus punkti 1040 punkti (paremuselt 3. Bruinsi mängija).
Kanada jäähokikoondise koosseisus võitis Bergeron 2010. ja 2014. aasta taliolümpiamängudelt kuldmedali ning tuli 2004. aastal maailmameistriks.
Bergeron on üks väheseid, kes on tulnud jäähokis olümpiavõitjaks ja maailmameistriks ning võitnud Stanley karika.
Sportlaskarjääri lõpetamisest teatas Bergeron 2023. aasta juulis.
UÕK Ternopili piiskopkond

UÕK Ternopili piiskopkond (ukraina keeles Тернопільська єпархія ПЦУ) on Ukraina Õigeusu Kiriku piiskopkond, mis tegutseb Ternopili oblastis.
Põhja Liiga

Põhja Liiga (itaalia keeles "Lega" ehk "Lega Nord per l'Indipendenza della Padania") on Itaalia parempoolne erakond.
Erakond loodi 1991. aastal pärast kuue Põhja- ja Kesk-Itaalia piirkondliku partei liitmist.
Erakonna peakorter asub Milanos. 2013. aastal oli erakonnal 122 000 liiget.
Kalami keel

Kalami keel on Pakistanis räägitav indoiraani keelte kohistani rühma kuuluv keel. Seda räägitakse Swati ringkonnas ja Upper Diri ringkonnas.
Kõnelejate arv on umbes 86 000.
Kalami keel on toonikeel, eristatakse 5 tooni.
Inbar Lavi

Inbar Lavi (heebrea keeles ענבר לביא; sündinud 27. oktoobril 1986 Ramat Ganis) on Iisraeli näitlejanna.
Ta on Eesti vaatajaile tuntud sarjast „Põgenemine“ ning Eeva osatäitjana sarjas „Lucifer“.
Lea Malin

Lea Malin (sündinud 28. aprillil 1957) on eesti kunstnik ja kunstiõpetaja.
Ta lõpetas aastal 1981 Eesti NSV Riikliku Kunstiinstituudi ruumi- ja mööblikujunduse erialal. Ta on töötanud kunstiõpetajana Tartu Lastekunstikoolis, Tartu Rahvaülikoolis ja Tartu Kunstikoolis. 
Ta on illustreerinud raamatuid. Kasutab oma loomingus peamiselt akvarellitehnikat.
Pere.
Ta on kunstnike Ilmar Malini ja Inge Malini tütar ning luuletaja Jaan Malini õde.
Eesti Golfiselts Rootsis

Eesti Golfiselts Rootsis (rootsi keeles "Estniska Golfföreningen i Sverige") on Rootsi eestlastest golfisõpru ühendav selts. 
Seltsi asutasid 1988 Peeter Lee ja Jüri Nõmera.
Aastani 1993 toimusid eestlaste ja lätlaste seltsi vahel golfivõistlused.
Seltsis on umbes 100 liiget, president on Rein Kotkas.
Selts on Rootsi Eestlaste Liidu liige.
Eesti korvpalli kuulsuste hall

Eesti korvpalli kuulsuste hall on virtuaalne kuulsuste hall, mis kuulutati välja 2010, tähistades ühtlasi Eesti korvpalli 90. sünnipäeva.
James Craig Watsoni medal

James Craig Watsoni medal (inglise keeles "James Craig Watson Medal") on USA Rahvusliku Teaduste Akadeemia teadusauhind panuse eest astronoomiasse. 
Medal on nimetatud astronoom James Craig Watsoni (1838–1880) järgi.
Auhinda antakse välja alates 1887. aastast.
Henry Norris Russelli auhind

Henry Norris Russelli loeng (inglise keeles "Henry Norris Russell Lectureship") on Ameerika Astronoomiaseltsi teadusauhind väljapaistvate saavutuste eest astronoomias. Astronoomiaseltsi elutööauhind on nimetatud astronoom Henry Norris Russelli (1877–1957) järgi.
Russelli loengu pidamise kui tunnustusavalduse idee autor on toonane seltsi president Harlow Shapley.
Iga-aastast auhinda antakse välja alates 1946. aastast. Esimene, kellele anti au pidada Russelli loeng, oli Henry Norris Russell ise. Tema loeng "The Royal Road of Eclipses" käsitles kaksiktähtede varjutusi.
Aguli keel

Aguli keel on Venemaal Dagestani lõunaosas räägitav keel, mis kuulub nahhi-Dagestani keelte Kagu-Dagestani rühma. Vähesel määral on aguli keele kõnelejaid ka Aserbaidžaanis.
Aguli keele lähimad sugulaskeeled on lesgi ja tabassaraani keel, mida koos nimetatakse ka idalesgi keelteks.
1990. aastate alguses loodi kirillitsapõhine kirjakeel. Aguli keelt kasutatakse alghariduses ja agulikeelseid artikleid ilmub 1993. aastal asutatud ajalehes Vesti Agula.
Magellanic Premium

Magellanic Premium, ka Magellanic Gold Medal, ka Magellanic Prize, on Ameerika Filosoofiaseltsi auhind olulise panuse eest kas navigatsiooni, astronoomia või loodusfilosoofia valdkonnas.
Auhind on nimetatud portugali loodusfilosoofi Jean Hyacinthe de Magellani (portugalipäraselt "João Jacinto de Magalhães") (1722–1790) järgi, kes muu hulgas valmistas astronoomia- ja meteoroloogiainstrumente. De Magellan oli mitme teadusakadeemia liige (Londoni, Pariisi, Madridi ja Peterburi). 1784. aastal valis Ameerika Filosoofiaselts ta oma liikmeks. 
Auhinna loomise ettepaneku Ameerika Filosoofiaseltsile tegi De Magellan, kes andis selleks ka rahalised vahendid. Toonane seltsi president Benjamin Franklin nõustus ettepanekuga ja auhind asutati 1786. aastal.
218 aasta jooksul (1790–2018) on Ameerika Filosoofiaselts Magellan Premiumit välja andnud ainult 35 korral: 12 auhinda navigeerimise, 13 loodusfilosoofia ja 10 astronoomia valdkonnas.
Lilienfeldi auhind

Julius Edgar Lilienfeldi auhind (inglise keeles "Julius Edgar Lilienfeldi Prize") on Ameerika Füüsikaseltsi teadusauhind väljapaistvate saavutuste eest füüsikas. 
Auhind on nimetatud füüsiku, transistori leiutaja Julius Edgar Lilienfeldi järgi.
Auhinda, mida jagatakse igal aastal, antakse välja alates 1989. aastast.
Karl Schwarzschildi medal

Karl Schwarzschildi medal (saksa keeles "Karl-Schwarzschild-Medaille") on Saksamaa astronoomiaseltsi Astronomische Gesellschaft teadusauhind astronoomia valdkonnas. 
Medal on nimetatud Karl Schwarzschildi järgi.
Medalit antakse välja alates 1959. aastast. Esimese auhinna sai Karl Schwarzschildi poeg ameerika astrofüüsik Martin Schwarzschild. Järgmised medalid väljastati alles 1963. ja 1968. aastal. 1969. aastast autasustatakse enamasti igal aastal, kuid mitte harvemini kui iga kahe aasta tagant. Esimene Saksamaa astronoom, kes pälvis medali, oli Wilhelm Becker, kes sai selle 1977. aastal
Brouweri auhind

Brouweri auhind (inglise keeles "Brouwer Award") on Ameerika Astronoomiaseltsi dünaamilise astronoomia divisjoni teadusauhind väljapaistava panuse eest dünaamilise astronoomia valdkonnas. 
Auhind on nimetatud astronoom Dirk Brouweri (1928–1966) järgi.
Auhinda antakse välja alates 1976. aastast.
Margaret Geller

Margaret Joan Geller (sündinud 8. detsembril 1947 Ithacas Tompkinsi maakonnas New Yorgi osariigis) on ameerika astronoom.
Ta tegeleb astrofüüsika ja astrokartograafiaga. 
Geller lõpetas 1970. aastal California Ülikooli Berkeleys bakalaureusekraadiga füüsikas ja sai Princetoni Ülikoolist 1972. aastal magistrikraadi ja 1974. aastal doktorikraadi (PhD) füüsikas. Oli seejärel teadusuurimisinstituudi Harvard–Smithsonian Center for Astrophysics järeldoktor.
1991. aastast on Geller Cambridge'is asuva teadusuurimisinstituudi Smithsoniani Astrofüüsika Observatooriumi vanemteadur.
Satelliitgalaktika

Satelliitgalaktika ehk kaaslasgalaktika (inglise keeles "satellite galaxy") on galaktika, mis gravitatsioonijõudude mõjul tiirleb oma orbiidil ümber suurema galaktika. Seega, see, kummast kahest galaktikast saab teise kaaslane, otsustab masside suhe. 
Enamik satelliitgalaktikaid on kääbusgalaktikad.
Näiteks Linnutee tähesüsteemil on hulk satelliitgalaktikaid (koos nad moodustavad Linnutee osarühma), suurim neist on kääbusgalaktika Suur Magalhãesi Pilv.
Linnutee osarühm

Linnutee tähesüsteemi osarühm (inglise keeles "Milky Way subgroup") on üks kahest Kohaliku Galaktikarühma osarühmast. 
Siia kuuluvad gravitatsiooniliselt omavahel seotud satelliitgalaktikad, mis tiirlevad ümber neist oluliselt suurema nn peagalaktika (Linnutee) ümber. Suurim neist tiirlevaist kaaslastest on kääbusgalaktika Suur Magalhãesi Pilv.
Eesti Muinsuskaitse Ümarlaud

Eesti Muinsuskaitse Ümarlaud on Eesti muinsuskaitsega tegelev kodanikuühendus (ümarlaud). Ühendus on poliitiliselt erapooletu ja nõuandva õigusega. Ümarlaua liikmete seas on kultuurimälestiste omanikke, Muinsuskaitseameti, omavalitsuste, haridusasutuste esindajaid. Ühenduse koosolekud toimuvad neli korda aastas.
Galaktikate osarühm

Galaktikate osarühm on galaktikarühma väike osarühm, millesse kuuluvad üks suurem galaktika ja sellega gravitatsiooniliselt seotud väiksemad nn satelliitgalaktikad, mis tiirlevad ümber raskuskeskmeks oleva suurema galaktika.
Meie koht galaktikasüsteemide hierarhias.
Linnutee tähesüsteem kuulub ühte kahest Kohalikku Galaktikarühma osarühmast – Linnutee osarühma.
Galaktikarühm

Galaktikarühm (inglise keeles "galaxy group") on väike üksik- ja mitmikgalaktikate kooslus, gravitatsiooniliselt omavahel seoses olevate galaktikate kogum, mis galaktikasüsteemide hierarhias asuvad galaktikate ja galaktikaparvede vahel.
Galaktikarühmade läbimõõt reeglina ei ületa kahte megaparsekit (6,5 miljonit valgusaastat).
Meie koht galaktikasüsteemide hierarhias.
Linnutee tähesüsteem kuulub Kohalikku Galaktikarühma.
Kadrina (Maarja-Magdaleena kihelkond)

Kadrina oli küla Tartumaal, ajalooliselt Kaiavere mõisa alal. Küla jääb tänapäeval Otslava küla alale. Kihelkondlikult kuulus küla Maarja-Magdaleena kihelkonda. Küla kaotati 1977, mil see liideti Otslava külaga.
Kadrina oli küla 1930. aastatest. Varem oli sama piirkond Maarja-Magdaleena kihelkonna Kadrina karjamõisa all.
Onrusrivier

Onrusrivier on asula Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Onrusrivier asub Atlandi ookeani rannikul.
Lõuna-Aafrika Vabariigi 2011. aasta rahvaloenduse andmetel oli Onrusrivieri elanikest valgeid 90,43%, mustanahalisi aafriklasi 6,45%, värvilisi 2,60%, India või Aasia päritolu inimesi 0,14% ja teisi 0,39%. Afrikaani keelt pidas emakeeleks 61,15% inimesi, inglise keelt 36,83% ja koosa keelt 0,59%.
Güüs

Güüs (hollandi sõnast "geus"; inglise "jack (flag)" või "naval flag") on laeva vööris olev lipp, mis heisatakse üheaegselt ahtris oleva lipuga, kui laev on kai ääres, dokis või seisab ankrus. Tänapäeval kasutatakse güüsi peamiselt sõjalaevadel.
Eestis on güüsi enne Teist maailmasõda kasutatud ka merekindlustes.
Kaugu veski

Kaugu ehk Eomoisi ehk Ala-Raudsepa veski asub Kaugu külas Pärlijõe ääres.
Esimese veski rajas 1906. aastal Ado Urbanik oma talu maadele. Uue veskihoone rajas 1930. aastatel Jaan Eomois.
Tänapäeval tegutseb seal Kaugu Veski puhkemaja.
Galaktikate superparv

Galaktikate superparv (inglise keeles "supercluster") on kosmiline struktuur, galaktikaparvede kogum, mis galaktikasüsteemide hierarhias on galaktikaparvedele järgnev aste.
Erinevalt galaktikaparvedest, on superparved sedavõrd hiiglaslikud, et selle koosseisu kuuluvad galaktikaparved ei ole gravitatsiooniliselt omavahel seotud ja seepärast osalevad nad Hubble'i paisumises.
Superparvede suurus ulatub sadade miljonite valgusaastateni.
Meie koht galaktikasüsteemide hierarhias.
Linnutee tähesüsteem kuulub Kohalikku Superparve.
Resolute Support

Operatsioon Resolute Support oli NATO juhitud missioon Afganistanis, mille raames koolitati, nõustati ja abistati Afganistani valitsust ja kaitsejõude. Missioon algas 1. jaanuaril 2015 ja lõppes 12. juulil 2021.
Eesti kaitsevägi osales missioonil alates kevadest 2018 rühma suuruse jalaväeüksusega.
2019. aasta veebruari seisuga olid missiooniga seoses Afganistanis järgmiste riikide sõjaväelased:
Tuletõrje tänav

Tuletõrje tänav on/oli mitmes Eesti linnas:
Tuletõrje tänav (Elva)

Tuletõrje tänav on tänav Elva kesklinnas. Nõukogude ajal kandis tänav nime "Komsomoli tänav". Nimi taastati 4. jaanuaril 1989.
Järvamaa Muinsusasjade Alalhoidmise Selts

Järvamaa Muinsusasjade Alalhoidmise Selts oli Järvamaal Paides 1904–1926 tegutsenud selts, mis kogus ja eksponeeris kohalikke arheoloogilisi esemeid. Seltsi kogud asusid Paide tütarlastekoolis. 
Seltsi asutasid 12. jaanuaril 1904 apteeker ja linnapea Oskar Brasche, pastor Carl Rall, kaupmees A. Stamm ja teised.
Kui selts lõpetas 1926. aastal tegevuse, anti seltsi kogud üle Eestimaa Kirjandusühingule.
Neitsi galaktikaparv

Neitsi galaktikaparv ehk Virgo galaktikaparv (inglise keeles "Virgo Cluster") on galaktikaparv, mille kese on Neitsi tähtkujus umbes 54 miljoni valgusaasta kaugusel.
Parve kuulub 1300–2000 galaktikat. Enamik parve kuuluvaid galaktikaid on kääbusgalaktikad, kuid sellesse kuulub ka suuri spiraal- ja elliptilisi galaktikaid. Neitsi galaktikaparv on Kohaliku Superparve massiivseim element ja moodustab selle südamiku. Neitsi galaktikaparv asub Kohaliku Lehe (kuhu kuulub ka meie Linnutee tähesüsteem) keskmest 17 megaparseki (55 miljoni valgusaasta) kaugusel. Parve heledaim galaktika on Messier 49 ja üks suuremaid galaktikaid on Messier 87.
Mitu parve kuuluvat heledamat galaktikat, sealhulgas Messier 87, avastati 1770. aastate lõpus ja 1780. aastate alguses ning Prantsuse astronoom Charles Messier lisas need oma kataloogi. Messier kirjeldas leitud galaktikaid kui tähtedeta udukogusid ning nende tõeline olemus avastati alles 20. sajandil.
Mitmed galaktikaparve liikmed on vaadeldavad väiksemate teleskoopidega. Selgel ööl on näiteks 15 cm avaga teleskoopi kasutades parvest vaadeldavad umbes 160 galaktikat.
UNESCO maailmapärand Tšehhis

Tšehhi alal on UNESCO maailmapärandi nimistus 14 objekti ja 17 objekti kandidaati.
Nimistusse on kantud:
Versailles' leping (täpsustus)

Versailles' leping on:
Nikolai Kondakov

Nikolai Ivanovitš Kondakov (vene keeles: Николай Иванович Кондаков; 1900 – 1984) oli vene loogik.
Ta oli õpiku "Loogika" ("Логика"; 1954), lühikese loogikasõnaraamatu "Sissejuhatus loogikasse" ("Введение в логику"; 1967), teatmeteose "Loogiline sõnaraamat" ("Логический словарь"; 1971) ja selle laiendatud variandi "Loogiline sõnaraamat-teatmik" ("Логический словарь-справочник"; 1975) autor.
Makarius I (Kiievi metropoliit)

Makarius I (surnud 1497) oli Kiievi, Galiitsia ja Vene metropoliit aastatel 1494–1497. Enne metropoliidiks valimist oli ta Vilniuse Püha Kolmainu kloostri arhimandriit.
Ta on maetud Kiievi Püha Sofia peakirikusse.
Tema mälestuspäeva peetakse 1. mail (Juliuse kalendri järgi).
Xiameni Ülikool

Xiameni Ülikool on ülikool, mis asub Xiameni linnas Hiinas.
Ülikool on asutatud aastal 1921.
Ülikoolil on üks kaunemaid ülikoolilinnakuid Hiinas.
Vähinatt

Vähinatt (lõunaeesti murdes ja Tartumaal ka "kahv") on vähipüügivahend.
Vähinatt oli traadist, harvemini puidust rõngas, mis oli kaetud võrgulinaga, nii et moodustus kott, mis riputati nööriga ridva otsas veekogu põhja. Sööt kinnitati nata keskele, et seda ei saaks ära viia. Püügivahendit tuli tihti kontrollida, sest natt ei takistanud vähke lahkumast. 
Püüti mitme nataga korraga, söödaks kas kalatükid, vareseliha, nülitud konn vms. 
Tänapäev.
Vähinata definitsioon kehtivas kalapüügieeskirjas – lubatud kurnpüünis, söödastatav, kuni 50 cm läbimõõduga veekogu põhja asetatav tõstetav püünis, võib olla varustatud ridvaga.
Jiřina Jirásková

Jiřina Jirásková (17. veebruar 1931 Praha – 7. jaanuar 2013 Praha) oli Tšehhi näitleja.
Elulugu.
Jiřina Jirásková õppis Praha Konservatooriumis ja Praha Näitekunsti Akadeemias. Pärast kooli lõpetamist töötas ta ühe aasta Hradec Králové kohaliku teatri näitlejana. 1951. aastal, 20-aastaselt, liitus ta Praha Vinohrady teatritrupiga. 30. maist 1990 kuni 30. juunini 2000 oli ta ka selle teatri direktor. 
Jirásková tegi oma teledebüüdi 1950. aastal, kui ta mängis esimeses Tšehhoslovakkia telesarjas "Rodina Bláhova" ("Bláha perekond"). Esimese märgatava telerolli tegi ta spioonidraamas "Smyk", mille režissöör on Zbyněk Brynych. Seejärel mängis ta filmides "Každá koruna dobrá" ja "Pohled do očí" ning tegi koostööd komöödiafilmide režissööri Zdeněk Podskalskýga.
1970. aastatel lahkus Jiřina normaliseerimise tõttu Tšehhoslovakkiast ning jättis sellega seoses seljataha ka oma teatrinäitleja karjääri. Tema enda sõnade järgi oli ta sunnitud riigist lahkuma oma suhtumise tõttu 1960. aastate reformiperioodi. Lavale naasis ta 1983. aastal, kui ta sai rolli Karel Kachyňa filmis "Sestřičky". Jiřina Jirásková mängis rohkem kui 40 aasta jooksul üle 140 rolli. 
Jirásková oli UNICEF-i Tšehhi komitee hea tahte suursaadik ja president (2002–2011).
Isiklikku.
Ta oli kaks aastat abielus näitleja Jiří Pleskotiga ning pärast abielu lahutamist elas ta 27 aastat koos Zdeněk Podskalskýga. Tal polnud lapsi.
Jiřina Jirásková suri 2013. aastal, olles 81-aastane.
UNESCO maailmapärand Serbias

Serbia alal on UNESCO maailmapärandi nimistus viis objekti ja 12 objekti kandidaati.
Nimistusse on kantud:
Jaden Schwartz

Jaden Schwartz (sündinud 25. juunil 1992 Melfortis Saskatchewanis) on Kanada jäähokimängija, kes mängib NHL-i klubis Seattle Kraken ründajana vasakäärel.
2010. aastal valis St. Louis Blues ta NHL-i "draft"is 14. valikuna. Enne karjääri NHL-is mängis ta United States Hockey League'i klubis Tri-City Storm ja Colorado College'i meeskonnas.
Debüüdi NHL-is tegi Schwartz 17. märtsil 2012 mängus Tampa Bay Lightningu vastu, lüües seal ka oma esimese värava, millega tõi Bluesile selles mängus võidu. Alates järgmisest hooajast kuulus ta Bluesi põhikoosseisu. 2019. aastal võitis ta Bluesiga Stanley karika. Hooaja 2018–19 väljalangemismängudes oli Schwartz Bluesi suurim väravakütt (12 väravat).
2021. aasta juulis sõlmis Schwartz viieaastase lepingu NHL-is debüteeriva klubiga Seattle Kraken.
2011. aastal võitis Schwartz Kanada kuni 20-aastaste koondisega juunioride maailmameistrivõistlustel hõbemedali ja 2012. aastal pronksmedali. Ta on kuulunud Kanada jäähokikoondisse 2013. ja 2018. aasta maailmameistrivõistlustel.
Vähimõrd

Vähimõrd on vähkide püüdmise vahend. 
Mõrra ehitus.
Mõrraks oli traadist või puitvitstest raamistik, mis kaeti vajadusel ka võrguga ning see oli ühe või kahe sissepääsuga.
Ühe sissepääsuga mõrrad olid kuni 40 cm kõrged, ümmarguse põhjaga ja sissepääs asus mõrra ülaosas. Sissepääsuosa oli siledast materjalist (näiteks plekk), et vähid ei saaks välja ronida. Sööt kinnitati traadi või puutikuga sissepääsuavause alla mõra keskel.
Kahe sissepääsuga mõrdadel olid sissepääsud mõlemas otsas ning samast materjalist, millest raamistik. Sööt asus mõrra keskel. Sööda paigutamiseks ja vähkide väljavõtmiseks oli külje peal avaus, mis oli püügi ajal suletud. 
Paigaldus.
Mõrrad paigaldati kalda lähedale õhtul ning välja võeti hommikul. Et mõrd põhja vajuks, pandi vitstest mõrra peale kivid. Märgistamiseks kasutati ujukit või ritva.
Tänapäev.
Vähimõrra definitsioon kehtivas kalapüügieeskirjas on – lubatud lõkspüünis, söödastatav kuni 1 m läbimõõduga püünis, millel puuduvad juhtaed ja tiivad ning millel on kuni 3 ava.
Viigipuu

Viigipuu ("Ficus") on taimeperekond mooruspuuliste sugukonnast.
See on suur perekond (umbes 850 liiki) peamiselt troopiliste alade puid ja liaane.
Hariliku viigipuu vilikondi nimetatakse viigimarjadeks.
UÕK Perejaslav-Võšneve piiskopkond

UÕK Perejaslav-Võšneve piiskopkond (ukraina keeles Переяславсько-Вишневська єпархія ПЦУ) on 4. märtsil 2019 moodustatud Ukraina Õigeusu Kiriku piiskopkond, mille alla kuuluvad kogudused Kiievi linnas ja Kiievi oblastis.
Liiv (kalandus)

Liiv (ka "liim") oli madalas vees kalade ja vähi püüdmise riist.
Liiv ehitati prismakujulise puitraamina, mis kaeti võrguga. Liivi üks kuni 2,5 meetri pikkune külg oli lahti kala sissepääsuks. Liivi veeti nurkadest mööda põhja kahe püüdja poolt. Kolmas hirmutas kalu võrku mütaga. Mõnel pool, näiteks Pärnu jõel, kasutati samal põhimõttel raamita suuremat jalgvõrku.
Kasutuspiirkonnad.
Liiv oli laialdaselt kasutusel enamikus Läänemere maades, samuti Poolas ja Ukrainas. 
Tänapäev.
Liivi definitsioon kehtivas kalapüügieeskirjas: "lubatud kurnpüünis, mis koosneb jäigast liigendita raamist ja sellele kinnitatud võrkkotist".
Mauno Pekkala

Mauno Pekkala (27. jaanuar 1890 Sysmä – 30. juuni 1952 Helsingi) oli Soome metsandustegelane ja vasakpoliitik. Ta oli 26. märtsist 1946 kuni 29. juulini 1948 Soome peaminister; ta oli ainuke Soome peaminister, kes kuulus Soome Rahva Demokraatliku Liidu ridadesse.
Ta on lõpetanud Helsingi Ülikooli aastal 1913 metsanduse alal, aastal 1921 sai samas filosoofia kandidaadiks.
Ta oli 13. detsembrist 1926 kuni 17. detsembrini 1927 Soome põllumajandusminister (Väinö Tanneri valitsuses).
1. detsembrist 1939 kuni 22. maini 1942 Soome rahandusminister (Risto Ryti esimeses, Risto Ryti teises ja Jukka Rangelli valitsuses). 17. novembrist 1944 kuni 17. aprillini 1945 oli ta portfellita minister Juho Kusti Paasikivi teises valitsuses. 17. aprillist 1945 kuni 27. märtsini 1946 oli ta kaitseminister (Juho Kusti Paasikivi kolmandass ja Mauno Pekkala valitsuses).
26. märtsist 1946 kuni 29. juulini 1948 oli ta Soome peaminister.
Isiklikku.
Tema vend Eino Pekkala oli samuti Soome poliitik.
Kuurits

Kuurits oli püünis sisevete kõrkjastikus kalade püüdmiseks.
Kuuritsa ehitus.
Kuurits oli ehitatud raamistikuna, mille moodustasid keskne püstpuu püünise juhtimiseks ning kaks järsu kõverusega tõusvat jalast, mis olid liikuvalt kinnitatud püstpuu külge. Püstpuu ja jalaste vahele kinnitati jäme võrk. 
Püügiviis.
Kuuritsaga sumpas mitu meest kas mööda jõge või madalamaid järvepõhjasid. Teda tõmmati jalaste otstest ja juhiti püstpuuga. Kui kala sattus püünisesse, löödi jalase otsad kokku ja kala oli võrgus.
Kasutuskohad.
Kuurits oli tuntud Ida-Euroopas ning eriti slaavlaste aladel. Eesti püüti sellega maa idapoolses osas, kuid kadus kasutuselt 20. sajandi keskpaiku. 
Tänapäev.
Kuuritsa definitsioon kehtivas kalapüügieeskirjas on – lubatud kurnpüünis, koosneb jäigast liigendraamist ja sellele kinnitatud võrgulinast.
Tim Conway

Tim Conway (õieti Toma Daniel Conway, 15. detsember 1933 Willoughby, Ohio – 14. mai 2019 Los Angeles, California) oli USA filminäitleja.
Esperantist

Esperantist (esperanto keeles: "esperantisto") on isik, kes räägib esperanto keelt või kasutab seda keelt muul viisil. Sellise tähenduse sõnale "Esperantist" on omistanud Boulogne'i deklaratsiooni viies lõik (1905):"Esperantist on igaüks, kes oskab esperanto keelt ja kasutab seda, olenemata sellest, millistel eesmärkidel ta seda kasutab. Igal esperantistil on soovitatav kuuluda mis tahes esperanto kogukonda, kuid mitte kohustuslik. "
Kuigi Boulogne'i deklaratsiooni määratlus on esperanto kogukonnas hästi tuntud, ei ole kõik esperantistid sellega nõus. Näiteks on esperantokeelse luule klassik Julio Baga (1891–1967) öelnud: "Esperantistiks olemine ei tähenda mitte ainult keeleoskust. See on eesmärk. Missioon parema maailmakorra püüdlemise poole. Nad ei muutu tõelisteks esperantistideks, vaid on selleks sündinud ning osad meist võivad olla esperantistid juba enne keele õppimist. Selline suhtumine esperanto keelde kui maailma ümberkujundamisse õiglasemate põhimõtetega on esperantistide seas tavaline."
Mõnikord, kui soovitakse vältida sufiksi "-ist" kasutamist, mis on levinud paljudes keeltes, nimetatakse esperanto keele kõnelejaid hoopis "esperantofonideks". Huvitav on see, et esperantokeelne on sõna "fono" omab sama tähendust nagu vene keeleski, seda tõlgitakse sõnana "taust". Seetõttu ei pruugi vestluspartner võimalikku nimetust "esperantofono" esperanto keeles mõista. Kõige ligilähedasem tõlge eestikeelsele sõnale "esperanto keelt kõnelev" on "e-parolanto" ("esperanto-parolanto").
Esimene esperantokeelne perioodika väljaanne oli La Esperantisto ("Esperantist" 1889).
Optiline tugevus

Optiline tugevus on suurus, mis iseloomustab läätse või läätsedest koosneva optikasüsteemi valgusmurdmise võimet. Optiline tugevus on pöördvõrdeline optilise süsteemi fookuskaugusega formula_1 ning sõltub süsteemi ees ja taga oleva keskkonna murdumisnäitajast. Kui optikasüsteem asub vaakumis (või õhus), siis optiline tugevus
 formula_2 
Koondaval süsteemil on optiline tugevus positiivne, hajutaval süsteemil negatiivne.
Optilise tugevuse ühik on dioptria. Optilist tugevust rakendatakse näiteks prillide iseloomustamisel.
Calvin de Haan

Calvin de Haan (sündinud 9. mail 1991 Carpis Ontario provintsis) on Kanada jäähokimängija, kes mängib kaitsjana NHL-i klubis Chicago Blackhawks.
2009. aastal valis New York Islanders ta NHL-i "draft"is 12. valikuna. Enne NHL-i karjääri algust mängis ta Ontario Hockey League'i klubis Oshawa Generals. 2011. aasta detsembris tegi ta Islandersi meeskonnas oma NHL-i debüüdi, kuid kuulus regulaarselt Islandersi meeskonda alates hooajast 2013–14.
2018. aasta juulis sõlmis de Haan nelja-aastase lepingu Carolina Hurricanesiga. 2019. aasta juunis siirdus ta Blackhawksi.
2017. aasta maailmameistrivõistlustel võitis ta Kanada jäähokikoondise koosseisus hõbemedali.
STEREO

STEREO (Solar Terrestrial Relations Observatory) on NASA Päikese vaatlusmissioon, mis koosneb kahest kosmoseaparaadist. Aparaadid saadeti kosmosesse 2006. aastal ja nende orbiidid on valitud nii, et üks aparaat liigub tasapisi Maast ette ja teine jääb Maast tahapoole. See võimaldab teha stereofotograafilisi pilte Päikesest ja sellel esinevatest nähtustest, näiteks selle krooni massi pursetest.
Seisuga 15. mai 2019 oli töökorras STEREO-A kosmoseaparaat. NASA sai kosmoseaparaadiga STEREO-B viimati ühendust 21. augustil 2016 ning kuulutas STEREO-B missiooni lõppenuks 17. oktoobril 2018.
Kohalik Leht

Kohalik Leht (inglise keeles "Local Sheet") on lähipiirkond Universumis, kus Kohaliku Galaktikarühma liikmesgalaktikad (teiste seas ka meie Linnutee tähesüsteem) ning teised galaktikad omavad sarnast pekuliaarkiirust (kiirus lokaalse taustsüsteemi suhtes). 
Kohalik Leht on gravitatsiooniliselt omavahel mitteseotud galaktikarühmade kogum. Siia kuulub mitu rühma, sealhulgas (lisaks Kohalikule rühmale) Kujuri galaktikarühm.
Kohaliku Lehe suurust iseloomustavad piirkonna raadius umbes 7 megaparsekit (23 miljonit valgusaastat) ja paksus 0,46 megaparsekit (1,5 miljonit valgusaastat). 
Kohalik Leht on osa Kohalikust Mahust (inglise keeles "Local Volume"), see omakorda on osa Kohalikust Superparvest. Kohaliku Superparve massiivseim element Neitsi galaktikaparv asub Kohaliku Lehe keskmest 17 megaparseki (55 miljoni valgusaasta) kaugusel. 
Kohaliku Lehe naabriks on praktiliselt galaktikavaba hiiglaslik Kohaliku Tühimiku piirkond. Sisuliselt moodustab Kohalik Leht Kohaliku Tühimiku ääristava galaktikatest seina.
Mõnikord liigitatakse Kohalik Leht kosmiliseks filamendiks.
Brad Marchand

Bradley Kevin Marchand (sündinud 11. mail 1988 Hammonds Plainsis Nova Scotias) on Kanada jäähokimängija, kes mängib NHL-i klubis Boston Bruins vasakul äärel.
2006. aastal valiti ta NHL-i "draft"is Bruinsi poolt 71. valikuna. Enne karjääri NHL-is mängis ta Quebec Major Junior Hockey League'i klubides. Bruinsi meeskonda on ta kuulunud alates hooajast 2009–10.
2011. aastal võitis ta Bruinsi meeskonnaga Stanley karika.
Hooajal 2016–17 valiti ta NHL-i hooaja sümboolsesse koosseisu ("NHL First All-Star Team"). Hooaegadel 2018–19 ja 2019–20 on ta valitud NHL Second All-Star Teami. 2017. ja 2018. aastal osales ta NHL-i tähtede mängul.
2016. aastal tuli ta Kanada jäähokikoondise koosseisus maailmameistriks.
Tuukka Rask

Tuukka Mikael Rask (sündinud 10. märtsil 1987 Savonlinnas) on endine Soome jäähokimängija (väravavaht). Kogu NHL-i karjääri jooksul mängis ta Boston Bruinsis.
Ta alustas karjääri Soome kõrgliiga klubis Tampere Ilves.
2005. aastal valis Toronto Maple Leafs ta NHL-i "draft"is 24. valikuna, kuid tema mängijaõigused müüdi Boston Bruinsile. Bruinsiga sõlmis ta lepingu 2007. aasta mais sõlmis. Esimesed kaks hooaega mängis ta põhiliselt American Hockey League'i klubis Providence Bruins. Regulaarselt mängis ta Boston Bruinsi meeskonnas alates hooajast 2009–10. Samal hooajal oli parima tõrjeprotsendiga väravavaht NHL-is (93,1%) ning samuti oli ta liiga parim mängus keskmiselt väiksema arvu sisselastud väravate arvestuses (1,97 väravat mängus).
2011. aastal tuli ta Bruinsiga Stanley karika võitjaks. Hooajal 2013–14 pälvis ta liiga parimale väravavahile antava Vezina Trophy ja valiti samal hooaja liiga sümboolsesse koosseisu. Hooajal 2019–2020 jagas ta koos meeskonnakaaslase Jaroslav Halákiga auhinda William M. Jennings Trophy, millega tunnustatakse väravavahti, kes on vähemalt 25 mänguga lasknud oma meeskonnale lüüa kõige vähem väravaid. Samal hooajal valiti Rask lisaks "NHL Second All-Star Team"i. Aastatel 2017 ja 2020 valiti Rask NHL-i tähtede mängule.
Rask on enim mänge Bruinsi meeskonnas pidanud väravavaht klubi ajaloos. 2021. aasta aprillis sai ta NHL-is kirja oma 300. võidu, saades 37. väravavahiks ja viiendaks Soome väravavahiks, kes selle tähiseni jõudnud on. 2021. aasta juulis tehti talle puusaliigese operatsiooni. Hooajal 2021–22 osales ta NHL-is veel neljas mängus. 2022. aasta veebruaris teatas ta sportlaskarjääri lõpetamisest.
2014. aasta taliolümpiamängudel võitis ta Soome jäähokikoondise koosseisus hõbemedali.
Tema järgi nimetati 2015. aastal Keeniast avastatud kiletiivaline "Thaumatodryinus tuukkaraski".
Tema noorem vend Joonas Rask on samuti jäähokimängija.
Kohalik Superparv

Kohalik Superparv ehk Neitsi superparv ehk Virgo superparv (inglise keeles "Local Supercluster", "Virgo Supercluster") on galaktikate superparv, millesse kuulub meie Linnutee tähesüsteemi sisaldav Kohalik Leht.
Kohaliku Superparve läbimõõt on umbes 33 megaparsekit (108 miljonit valgusaastat). Superparve kuulub üle 100 galaktikarühma ja galaktikaparve.
Kohaliku Superparve massiivseim element Neitsi galaktikaparv moodustab superparve südamiku.
2014. aasta uuringud näitasid, et Kohalik Superparv on osa veel suuremast Laniakea superparvest.
Laniakea superparv

Laniakea superparv (inglise keeles "Laniakea Supercluster", hawaii "lani+ākea") on hiiglaslik galaktikate superparv.
2014. aasta uuringud näitasid, et Kohalik Superparv (kuhu kuulub meie Linnutee tähesüsteem) on osa Laniakea superparvest.
Laniakea superparve läbimõõt on umbes 160 megaparsekit (520 miljonit valgusaastat). Superparve kuulub üle 100 000 galaktika.
Laniakea superparve raskuskeskmes asub Suur Tõmbaja.
Mitu suurt superparve – Shapley, Perseuse-Kalade, Coma ja Herkulese superparv – asuvad Laniakea naabruses. Kõik nad, nagu ka Laniakea superparv ise, kuuluvad kosmilise filamendi Kalade-Vaala superparvede kompleksi koosseisu.
"Laniakea" on tuletatud havai keelest, kus "lani" tähendab "taevast" ja "ākea" tähendab "mõõtmatut".
Kalade-Vaala superparvede kompleks

Kalade-Vaala superparvede kompleks (inglise keeles "Pisces–Cetus Supercluster Complex") on kosmiline struktuuriüksus, kosmiline filament, millesse kuulub Laniakea superparv (kuhu kuulub ka meie Linnutee tähesüsteem).
Galaktikate kompleksi pikkus on umbes 1 miljard valgusaastat ja laius 150 miljonit valgusaastat. 
Kompleksi kuulub umbes 60 galaktikate superparve, sealhulgas (lisaks Laniakeale) Shapley, Perseuse-Kalade, Coma ja Herkulese superparv.
Kompleksi avastas 1987. aastal ameerika astronoom Richard Brent Tully Hawaii Ülikooli astronoomiainstituudist.
Galaktikasüsteem

Galaktikasüsteem (inglise keeles "galaxy system") on galaktikate kooslus.
Galaktikasüsteemid võivad olla mitmikgalaktikad, galaktikarühmad (sealhulgas nende osarühmad), galaktikaparved ja galaktikate superparved. 
Universumi suuremastaabilise struktuuri uuemate uuringute alusel hakati eristama galaktikasüsteeme hõlmavaid hiiglaslikke kosmilisi struktuure – kosmilisi filamente. 
Meie koht galaktikasüsteemide ja kosmiliste struktuuride hierarhias.
Päikesesüsteem formula_1 Linnutee tähesüsteem formula_1 Linnutee osarühm formula_1 Kohalik Galaktikarühm formula_1 Kohalik Leht formula_1 Kohalik Maht formula_1 Kohalik Superparv formula_1 Laniakea superparv formula_1 Kalade-Vaala superparvede kompleks
Aleuudi süvik

Aleuudi süvik on ookeanisüvik Vaikse ookeani põhjaosas, mandrilaamade piiril, mis jookseb piki Alaska lõunarannikut ja Aleuudi saari. Süvik on umbes 3400 km pikkune, ulatudes kolme süviku kohtumispunktist, kus puutub kokku Ulahhani süvikuga läänes ja Kuriili-Kamtšatka süviku põhjaosaga, kohtumispunktini Kuninganna Charlotte'i süvikuga idas. Idaosas liigitatakse see piirisüvikuks, kuna Aleuudi süvik paikneb kontinendi piiril. Süvikuga paralleelsel Aleuudi subduktsioonil lasub Aleuudi kaar, vulkaaniliste saarte rida, mis kulgeb läbi avamere Alaska poolsaarest läände. Aleuudi süvik asub tektooniliste laamade piiril, kus Põhja-Ameerika laam surub Vaikse ookeani laama alla umbes 45° nurga all. Süviku laius väheneb umbes 76 mm aastas.
Süviku sügavaim koht on 7822 meetrit allpool merepinda 51,21°N, 174,83°E.
Mitmikgalaktika

Mitmikgalaktika (inglise keeles "compact group") on galaktikasüsteem, mis koosneb mitmest üksteise lähedal paiknevast ja seetõttu tugevasti mõjutavast galaktikast.
Tuntuim mitmikgalaktika on Pegasuse tähtkujus paiknev nn Stephani kvintett.
Mitmikgalaktikastest arvukaimad on kaksikgalaktikad.
Alex DeBrincat

Alexander DeBrincat (sündinud 18. detsembril 1997 Farmington Hillsis Michigani osariigis) on USA jäähokimängija, kes mängib NHL-i klubis Detroit Red Wings ründajana (vasak või parem ääreründaja).
2016. aastal valis Chicago Blackhawks ta NHL-i "draft"is 39. valikuna. Enne NHL-i karjääri mängis ta kolm hooaega Ontario Hockey League'i (OHL) klubis Erie Otters. Hooajal 2014–15 valiti ta OHL-i ja kogu Canadian Hockey League'i hooaja uustulnukaks. 2017. aastal tuli ta Ottersiga OHL-i meistriks. Hooajal 2016–17 lõi ta liigas 65 väravat ja kogus 127 punkti, olles mõlemas arvestuses liiga parim mängija. Ta pälvis sel hooajal liiga kõige väljapaistvamale mängijale antava Red Tilson Trophy.
Debüüdi NHL-is tegi DeBrincat Blackhawksi meeskonnas 5. oktoobril 2017 mängus Pittsburgh Penguinsi vastu. Sama aasta 10. oktoobril lõi ta mängus Montreal Canadiensi vastu oma esimese värava NHL-is. Oma esimesel hooajal tegi ta kaks kübaratrikki ja valiti klubi ajaloo noorima mängijana Blackhawksi hooaja parimaks mängijaks. Hooajal 2018/19 lõi DeBrincat NHL-is 41 väravat ja andis 35 väravasöötu. Oma punktitulemust suutis ta parandada hooajal 2021/22, kui kogus 78 punkti (41+37).
Pärast seda, kui Blackhawksi jaoks oli hooaeg 2021/22 ebaõnnestunud, otsustati hakata meeskonda uuesti üles ehitama. Seetõttu kaubeldi DeBrincat tulevaste "draft"i valikute vastu Ottawa Senatorsi. Senatorsis mängis DeBrincat vaid ühe hooaja, mil tema arvele jäi 66 punkti (27+39).
2023. aasta juulis kaubeldi DeBrincat suurema tehingu raames Senatorsist Detroit Red Wingsi, kellega ta sõlmis seejärel nelja-aastase lepingu.
2022. aastal osales DeBrincat NHL-i tähtede mängul.
USA jäähokikoondise koosseisus võitis ta 2018. aasta maailmameistrivõistlustelt pronksmedali.
Eesti ingerisoomlaste laulu- ja tantsupidu

Eesti ingerisoomlaste laulupidu on Eesti ingerisoomlaste Eestis korraldatav laulupidu. Koos laulupeoga toimub ka tantsupidu.
Esimene laulupidu toimus 1991. 2016 toimus 26. laulupidu. Laulupeod toimuvad eri Eesti linnades.
Michael Frolík

Michael Frolík (sündinud 17. veebruaril 1988 Kladnos) on Tšehhi jäähokimängija, kes mängib Šveitsi kõrgliiga klubis Lausanne HC ründajana paremäärel.
Ta alustas karjääri kodulinna klubis HC Kladno. 2006. aastal valis Florida Panthers ta NHL-i "draft"is 10. valikuna. Hooajal 2006–07 suundus ta Põhja-Ameerikasse, mängides kaks esimest hooaega Quebec Major Junior Hockey League'i klubis Rimouski Océanic.
Hooajal 2008–09 debüteeris ta Panthersi meeskonnas NHL-is. Kokku mängis ta Panthersis kolmel hooajal. 2011. aasta veebruaris liitus ta Chicago Blackhawksiga, kellega tuli 2013. aastal Stanley karika võitjaks. Hooaegadel 2013–14 ja 2014–15 mängis ta Winnipeg Jetsis.
2015. aasta juulis sõlmis Frolík viieaastase lepingu Calgary Flamesiga. Hooaja 2019–20 teises pooles mängis ta Buffalo Sabresis. 2020. aasta detsembris sõlmis ta üheaastase lepingu Montreal Canadiensiga.
2021. aasta oktoobris sõlmis ta kaheaastase lepingu Lausanne'iga.
2011. ja 2012. aasta maailmameistrivõistlustel võitis ta Tšehhi jäähokikoondise koosseisus pronksmedali. Ta kuulus Tšehhi koondisse ka 2014. aasta taliolümpiamängudel.
Sloani Suur Sein

Sloani Suur Sein (inglise keeles "Sloan Great Fall") on kosmiline struktuuriüksus, kosmiline filament, galaktikate superparvede kogum.
Tegemist on vaadeldava Universumi suuruselt kolmanda astronoomilise objektiga (kuni 2013. aastani peeti suurimaks). Sloani Suure Seina pikkus on 1,37 miljardit valgusaastat. Kaugus seinani on umbes 1,2 miljardit valgusaastat. 
Sloani Suure Seina avastamisest andsid 2003. aastal teada Princetoni Ülikooli astrofüüsikute grupp, kuhu kuulusid teiste seas ka John Richard Gott ja Mario Jurić.
Jakub Voráček

Jakub Voráček (sündinud 15. augustil 1989 Kladnos) on Tšehhi jäähokimängija, kes mängib NHL-i klubis Columbus Blue Jackets ründajana paremal äärel.
2007. aastal valis Columbus Blue Jackets ta NHL-i "draft"is seitsmenda valikuna. Enne NHL-i karjääri algust mängis ta kaks hooaega Quebec Major Junior Hockey League'i klubis Halifax Mooseheads. Hooajal 2008–09 debüteeris ta Blue Jacketsi meeskonnas NHL-is. Kokku mängis ta Blue Jacketsis kolm hooaega.
Aastatel 2011–2021 kuulus Voráček Philadelphia Flyersi ridadesse. Hooajal 2014–15 osales ta NHL-i tähtede mängul ja valiti samal hooajal NHL-i hooaja sümboolsesse koosseisu. Hooaegadel 2012–13 ja 2014–15 valiti Voráček Flyersi hooaja väärtuslikumaks mängijaks.
2021. aasta juulis naasis Voráček Columbus Blue Jacketsi.
2011. aastal tuli ta Tšehhi jäähokikoondisega maailmameistriks. Lisaks võitis ta 2011. aasta maailmameistrivõistlustel pronksmedali ja kuulus koondisse 2014. aasta taliolümpiamängudel.
Hooajal 2014–15 valiti ta Tšehhi hooaja parimaks jäähokimägijaks.
Artjom Anissimov

Artjom Aleksejevitš Anissimov (vene keeles Артём Алексеевич Анисимов; sündinud 24. mail 1988 Jaroslavlis) on Venemaa jäähokimängija, kes mängib keskründajana KHL-i klubis Jaroslavli Lokomotiv.
Ta alustas karjääri kodulinna klubis Jaroslavli Lokomotiv. 2006. aastal valis New York Rangers ta NHL-i "draft"is 54. valikuna. Seejärel suundus ta mängima Põhja-Ameerikasse, mängides kaks esimest hooaega põhiliselt Rangersi noorteklubis Hartford Wolf Pack American Hockey League'is. NHL-is tegi ta Rangersi meeskonnas debüüdi 3. veebruaril 2009 mängus Atlanta Thrashersi vastu. Hooajal 2009–10 kuulus ta juba Rangersi põhikoosseisu.
NHL-i tööseisaku ajal hooaja 2012–13 esimeses pooles mängis ta taas oma kunagise koduklubi Jaroslavli Lokomotivi ridades KHL-is. 2013. aastal liitus ta Columbus Blue Jacketsiga ning jäi sinna kolmeks hooajaks.
2015. aasta juulis sõlmis Anissimov viieaastase lepingu Chicago Blackhawksiga. Aastatel 2019–2021 mängis ta Ottawa Senatorsis.
2021. aasta oktoobris naasis Anissimov Jaroslavli Lokomotivi.
2014. aastal tuli ta Venemaa jäähokikoondisega maailmameistriks. Lisaks on ta võitnud maailmameistrivõistlustelt veel kaks hõbedat ja ühe pronksi. Ta kuulus Venemaa koondisse ka 2014. aasta taliolümpiamängudel.
Jevgeni Dadonov

Jevgeni Anatoljevitš Dadonov (vene keeles Евгений Анатольевич Дадонов; sündinud 12. märtsil 1989 Tšeljabinskis) on Venemaa jäähokimängija, kes mängib NHL-i klubis Dallas Stars ründajana paremäärel.
Ta alustas klubikarjääri kodulinna klubis Tšeljabinski Traktor. 2007. aastal valis Florida Panthers ta NHL-i "draft"is 71. valikuna. Põhja-Ameerikasse suundus ta mängima hooajal 2009–10. Suurema osa esimesest hooajast mängis ta American Hockey League'i klubis Rochester Americans. Aeg-ajalt sai ta järgmistel hooaegadel mänguaega ka Panthersi meeskonnas NHL-is.
Aastatel 2012–2014 mängis ta kaks hooaega KHL-i klubis Donetski Donbass ning seejärel aastatel 2014–2017 kolm hooaega Peterburi SKA-s. Aastatel 2015 ja 2017 võitis ta Peterburi SKA-ga Gagarini karika.
2017. aasta juulis naasis Dadonov Panthersi. Hooaeg 2018–19 on olnud tema NHL-i karjääri kõige resultatiivsem (28+42).
2020. aasta oktoobris sõlmis ta kolmeaastase lepingu Ottawa Senatorsiga, kuid hooaeg 2020–21 osutus pettumuseks (13+7). 2021. aasta juulis müüdi tema mängijaõigused Vegas Golden Knightsile. 2022. aasta juunis kaubeldi ta Shea Weberi vastu Golden Knightsist Montreal Canadiensi. Hooaeg 2022/23 kulges Dadonovi jaoks võrreldes varasemate hooaegadega oluliselt vähem edukamalt, kui 50 mänguga oli tal kirjas vaid neli väravat ja 18 väravasöötu, ja 2023. aasta veebruaris kaubeldi ta Deniss Gurjanovi vastu Dallas Starsi.
2014. aastal tuli ta Venemaa jäähokikoondisega maailmameistriks. Lisaks on ta maailmameistrivõistlustelt võitnud veel ühe hõbeda ja kolm pronksmedalit.
CfA2 Suur Sein

CfA2 Suur Sein, ka Coma Sein, (inglise keeles "CfA2 Great Wall", "Coma Fall") on hiiglaslik avakosmose struktuuriüksus, kosmiline filament.
Tegemist on vaadeldava Universumi suuruselt neljanda astronoomilise objektiga. Suur Sein on tasandiline ja niitjas ning tühikutest ümbritsetud galaktikaparvede kogum. Suure Seina kolm suuremat superparve on Herkulese, Coma ja Lõvi superparv. 
Suure Seina lähim punkt asub Linnuteest 300 miljoni ja kaugeim 550 miljoni valgusaasta kaugusel. Seina pikkus jääb vahemikku 500–750 miljonit, laius on umbes 300 miljonit ja paksus 16 miljonit valgusaastat. 
Suure Seina avastasid 1989. aastal ameerika astronoomide grupp eesotsas Margaret Gelleri ja John Huchraga.